Хамматова Гүзәл Яныбай ҡыҙы

Хамматова Гүзәл Яныбай ҡыҙы (28 октябрь 1953, Өфө, БАССР - 3 ноябрь 2021 йыл, Өфө) — СССР һәм Рәсәй тәржемәсеһе, уҡытыусы. Яҙыусылар союзы ағзаһы (2008).

 Биографияһы 

Хамматова Гүзәл Яныбай ҡыҙы 1953 йылдың 28 октябрендә яҙыусы Яныбай Хамматов ғаиләһендә тыуа.

1976 йылда Башҡорт дәүләт университетын тамамлай. Артабан Башҡорт дәүләт педагогия институтында, ә 1988—2008 йылдарҙа Өфө юридик институтында уҡыта.

Атаһының «Хәсрәтле бала саҡ» (2002), «Салауат батыр» (2004), «Ағиҙел Иҙелгә ҡоя» (2007) һәм башҡа романдарын, Р.Т. Бикбаевтың «Рәми» (2008) китабын, Ф.Ә. Исхаҡова, Б.Ноғоманов, Ғ.Б. Хөсәйенов, М.Ә. Әхмәтшин, Г.М. Яҡупова, Л.М. Яҡшыбаева һәм башҡа башҡорт яҙыусыларының әҫәрҙәрен урыҫ теленә тәржемә итә.

2008 йылдан Башҡортостан Яҙыусылар союзы ағзаһы.

Гүзәл Яныбай ҡыҙының 50 тирәһе фәнни һәм уҡытыу-методик хеҙмәте бар.

Хамматова Гүзәл Яныбай ҡыҙы 2021 йылдың 3 ноябрендә коронавирус сиренән Өфө ҡалаһында вафат булған.

 Әҫәрҙәре 
 Магия древних слов. Өфө, 2002
 В начале был Хаос... Өфө, 2008

 Һылтанмалар 



Категория:Алфавит буйынса педагогтар
Категория:Алфавит буйынса яҙыусылар
Категория:Башҡорт дәүләт университетын тамамлаусылар
Категория:Башҡорт дәүләт педагогия университеты уҡытыусылары
Категория:Өфө юридик институты уҡытыусылары
Категория:XX быуат педагогтары
Категория:XX быуат яҙыусылары
Категория:XXI быуат педагогтары
Категория:XXI быуат яҙыусылары
Категория:XXI быуат тәржемәселәре
Категория:СССР педагогтары
Категория:СССР яҙыусылары
Категория:Рәсәй педагогтары
Категория:Рәсәй яҙыусылары
Категория:Башҡортостан яҙыусылары
Категория:Башҡортостан уҡытыусылары
Категория:Башҡортостан Яҙыусылар союзы ағзалары